کنړ کې له ۵۱ سوالګرو سره نغدی مرسته وشوه. یکشنبه: ۱۴۴۵/۱/۱۳ھ ق د کنړ ولایت له مختلفو سیمو څخه د ۵۱ راټولو شوو سوالګرو سره نغدی مرسته وشوه. یاد سوالګر څه موده وړاندې چې؛ د افغانی سرې میاشتې د ختیځ زون د ننګرهار د مرستون آمریت او د کنړ نمایندګۍ ریاست د موظف شوو ټیمونو له لوری سروې او مستحق تثبیت شوی وو، هرې کورنۍ ته ۵۰۰۰ افغانۍ نغدی مرسته د ختیځ زون د همغږۍ د ریاست رئیس مولوې صاحب حیات الله(صافې) او د کنړ نمایندګۍ د رئیس الحاج شازلمې(غیرت) او د ننګرهار د مرستون آمر احسان الله (مملوال) او د کنړ ولایت د قومندانۍ آمر امنیت حمیدې صاحب تر نظارت او څار لاندې وویشل شوه.د یادونې وړ ده چې یاد سوالګر د عالیقدر امیرالمؤمنین د فرمان پر بنسټ راټول کړی شول، او هره میاشت به په نغدی ډول مرسته ورسره ترسره کېږی.